У галерэі Беларускай дзяржаўнай акадэміі мастацтваў працуе выстаўка сучаснай дзіцячай кніжнай ілюстрацыі “Жылі-былі…”. Яе так і хочацца назваць выстаўкай параўнальнай, бо побач з беларускай кніжнай графікай экспануецца графіка краін Захаду і Усходу. Імкненне супаставіць розныя графічныя школы і тэндэнцыі ў галіне кніжнага мастацтва прыходзіць само па сабе.